text: La platja fòssil del Cap Negret serà declarada monument natural - À Punt
  La platja fòssil del Cap Negret serà declarada monument natural
  El Consell aprovarà aquesta reivindicació històrica del veïnat.
  13 de novembre 2020 - 20:52
  Després d'anys de reivindicacions per part del veïnat, l'aflorament volcànic de la platja fòssil del Cap Negret d'Altea (Marina Baixa) serà finalment declarada monument natural.
  Aquest paratge natural és un enclavament únic en la província d'Alacant, d'unes deu hectàrees, d'interés científic i ecològic, i la declaració com a monument natural instaurarà un règim especial de protecció per a aquesta zona maritimoterrestre d'Altea.
  Una declaració que afectaria les obres de la bocana del Portet, que actualment estan paralitzades. Des del consistori esperen que la decisió dificulte la pròrroga de la concessió d'aquestes obres, tot i que compta amb una resolució favorable.
  L'empresa concessionària de les obres, per la seua part, assegura que la declaració definitiva l'ha d'aprovar el Consell, i es mostren segurs que les obres es reanudaran perquè han complit la llei.